Πρωτάθλημα πετοσφαίρισης ανδρών VolleyLeague 2015-2016

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2015–16** ήταν το 48ο Εθνικό πρωτάθλημα και το 6ο με την επωνυμία Volleyleague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 14 Νοεμβρίου 2015 και ολοκληρώθηκε την Πέμπτη 28 Απριλίου 2015 με τον τέταρτο και τελευταίο τελικό ανάμεσα στους φιναλίστ Π.Α.Ο.Κ. και Φοίνικα Σύρου, στον οποίο επικράτησε ο Π.Α.Ο.Κ., και με 3–1 νίκες κατέκτησε το 2ο συνεχόμενο πρωτάθλημα στην ιστορία του. Ο Άρης Θεσσαλονίκης και ο Γ.Σ. Λαμία υποβιβάστηκαν στην Α2 μετά το τέλος της κανονικής περιόδου.

## Ομάδες
Στη Βόλεϊ Λιγκ της περιόδου 2015–16 μετείχαν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Βόλεϊ Λιγκ της περιόδου 2014–15, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12 μετά τα πλέι άουτ, υποβιβάστηκαν στην Α2 Κατηγορία. Τέλος, οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2014–15, προβιβάστηκαν στη Βόλεϊ Λιγκ. Συγκεκριμένα την περίοδο 2014−2015:
*Ομάδες που **παρέμειναν** στη Βόλεϊ Λιγκ: Ολυμπιακός, Εθνικός Αλεξανδρούπολης, Α.Ο.Π. Κηφισιάς, Φοίνικας Σύρου, Παμβοχαϊκός, Π.Α.Ο.Κ., Α.Ο. Ορεστιάδας, Γ.Σ. Λαμία, Άρης και Παναθηναϊκός
*Ομάδες που **προβιβάστηκαν** από την Α2 στη Βόλεϊ Λιγκ: Ηρακλής Θεσ., Παναχαϊκή.
*Ομάδες που **υποβιβάστηκαν** από τη Βόλεϊ Λιγκ στην Α2: ΜΕΝΤ, ΑΕΚ

## Κανονική περίοδος
Στην πρώτη φάση, την κανονική περίοδο, διεξάγονται δύο γύροι, σύνολο 22 αγώνων για κάθε ομάδα. Στη συνέχεια οι ομάδες που καταλαμβάνουν τις θέσεις 1-4 προκρίνονται στα Πλέι-οφ για τις θέσεις 1−4, οι ομάδες των θέσεων 5-9 καταλαμβάνουν τις αντίστοιχες θέσεις στην τελική κατάταξη χωρίς επιπλέον αγώνες και τέλος οι ομάδες των θέσεων 10-12 προκρίνονται, υπό προϋποθέσεις, στα Πλέι-άουτ.

### Βαθμολογία

Πηγή: volleyleague.gr

### Αποτελέσματα

## Πλέι-άουτ
Οι ομάδες που καταλαμβάνουν τις θέσεις 10 έως 12 στην κανονική περίοδο συμμετέχουν, υπο προϋποθέσεις, στα Πλέι-άουτ για την αποφυγή του υποβιβασμού. 

Προϋποθέσεις διεξαγωγής (ή μη) των πλέι άουτ:
* Στην περίπτωση που η διαφορά βαθμών μεταξύ 10ου και 11ου σωματείου στο τέλος της κανονικής περιόδου είναι 6 βαθμοί και κάτω (6, 5, 4 κ.ο.κ.), τότε οι δύο ομάδες μετέχουν στα πλέι άουτ.
** Έαν υπάρξει διαφορά μικρότερη των 6 βαθμών μεταξύ 10ου-11ου, τότε και το 12ο σωματείο μπορεί να μετέχει στα πλέι άουτ, σε περίπτωση που έχει διαφορά 3 βαθμών και κάτω (3, 2, 1) από το 11ο. Σε περίπτωση διαφοράς μεγαλύτερης των 3 βαθμών, το 12ο σωματείο υποβιβάζεται αυτομάτως στην Α2.
* Στην περίπτωση που η διαφορά βαθμών μεταξύ 10ου και 11ου σωματείου στο τέλος της κανονικής περιόδου είναι 7 βαθμοί και άνω (7, 8, 9 κ.ο.κ.), τότε δεν διεξάγονται πλέι άουτ. Η 10η ομάδα παραμένει στην Α1, ενώ η 11η και η 12η υποβιβάζονται αυτομάτως στην Α2. 

Τρόπος διεξαγωγής:
*Στην περίπτωση συμμετοχής δύο ομάδων (10ου και 11ου): οι δύο ομάδες αγωνίζονται μεταξύ τους στις τρεις νίκες, οι δύο πρώτοι αγώνες διεξάγονται στην έδρα του βαθμολογικά υψηλότερου, ο 3ος και ο 4ος (αν χρειαστεί) στην έδρα του βαθμολογικά κατώτερου, και ο 5ος (αν χρειαστεί) στην έδρα του βαθμολογικά υψηλότερου.
*Στην περίπτωση συμμετοχής τριών ομάδων (10ου, 11ου και 12ου): Οι τρεις ομάδες θα αγωνιστούν σε πρωτάθλημα δύο γύρων με βαθμολογία. Οι ομάδες θα μεταφέρουν ολόκληρη τη βαθμολογία (βαθμοί, σετ, πόντοι) που κατέκτησαν στην κανονική περίοδο.

Εν τέλει η διαδικασία των πλέι άουτ δεν διεξήχθη, καθώς με την ολοκλήρωση της κανονικής περιόδου ο 11ος Άρης είχε διαφορά 7 βαθμών από τον 10ο Ηρακλή. Οι ομάδες του Άρη και του Γ.Σ. Λαμίας υποβιβάστηκαν αυτομάτως στην Α2.

## Πλέι-οφ, θέσεις 1−4
Οι ομάδες που καταλαμβάνουν τις θέσεις 1 έως 4 στην κανονική περίοδο συμμετέχουν στα Play off για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετωπίζουν με πλεονέκτημα έδρας τον 4ο και τον 3ο αντίστοιχα. Οι σειρές κρίνονται στις 3 νίκες. Οι δύο πρώτοι αγώνες γίνονται στην έδρα της ομάδας με την καλύτερη κατάταξη στην κανονική περίοδο, οι δύο επόμενοι (αν χρειαστεί 4ος) στην έδρα της ομάδας με την χαμηλότερη θέση, και ο 5ος (αν χρειαστεί) διεξάγεται ξανά στην έδρα της ομάδας με την καλύτερη κατάταξη. Οι δύο νικητές προκρίνονται στον τελικό, ο οποίος κρίνεται στις 3 νίκες με τους αγώνες να διεξάγονται εναλλάξ στις έδρες των ομάδων, με τον πρώτο να διεξάγεται στην έδρα του βαθμολογικά ανώτερου. Οι δύο ηττημένοι δεν αγωνίζονται σε μικρό τελικό, αλλά θα καταταχθούν στην 3η και 4η θέση ανάλογα με τη θέση τους στην κανονική περίοδο.

### Ημιτελικοί
#### (1) Ολυμπιακός – (4) <u>''Π.Α.Ο.Κ.''</u> (1–3)

#### (2) Α.Ο.Π. Κηφισιάς – (3) <u>''Φοίνικας Σύρου''</u> (1–3)

### Τελικός
#### (3) Φοίνικας Σύρου – (4) <u>''Π.Α.Ο.Κ.''</u> (1–3)

## Τελική κατάταξη

* Ο Α.Ο.Π. Κηφισιάς δεν δήλωσε συμμετοχή στην ευρωπαϊκή διοργάνωση του Κυπέλλου Θριάμβου (Τσάλεντζ Κάπ) της επόμενης περιόδου, και ο Φοίνικας Σύρου με επιστολή του  στην ΕΟΠΕ ενημέρωσε για την απόφαση του να αποσυρθεί από την στην ίδια διοργάνωση.

## Δείτε ακόμα
*Α1 Βόλεϋ Γυναικών 2015-16

## Παραπομπές


## Εξωτερικές Συνδέσεις
* Επίσημος ιστότοπος της ΕΣΑΠ
** Πρόγραμμα - Αποτελέσματα
** Βαθμολογία
** Play off, θέσεις 1−4
** MVP Πρωταθλήματος και ανά αγωνιστική 
** Οι MVP αναλυτικά
* Ευρωπαϊκές Συμμετοχές 



2015 2016
VolleyLeague Ανδρών
VolleyLeague Ανδρών